બન્યુ એવું હતું કે, શહેરની છેવાડે ઓલપાડ તાલુકાના સાયણ-સુરત રોડ ઉપર દેલાડ ગામ નજીક ઘટના બની હતી. સાઈકલ ઉપર જતા આધેડને એક નંબર વગરની ઇકો કારના ચાલકે અડફેટમાં લઈ લીધો હતો. કારના ડ્રાઇવર કારને કાબુમાં લઈ શક્યો નહતો, તેના કારણે અકસ્માત સર્જાયો હોવાનું સ્પષ્ટ સીસી કેમેરામાં કેદ થયેલા દ્રશ્યો ઉપરથી દેખાયુ હતું. ત્રણ રસ્તા પડતા હતા ત્યાં કાર ચાલકથી બ્રેક લાગી નહતી. એવામાં સીધા રસ્તા ઉપરથી સાઈકલ લઈને જતા આધેડને અડફેટમાં લઈને કાર સાથે દૂર સુધી ઢસડી ગયો હતો, ત્યાં કાર લાઈટના થાંભલા સાથે અથડાઈ હતી. સાયકલ સવારને ગંભીર ઇજા થઈ હતી, તેને સારવાર મળે તે પહેલાં મોત નીપજ્યુ હતું. સાયણ પોલીસે ગુનો નોંધીને કારના ડ્રાઇવર સામે કાયદેસરની કાર્યવાહી હાથ ધરી છે.